Հոբելյանական երեկոն ամփոփեց Հավլաբարի Սուրբ Էջմիածին եկեղեցու հոգևոր հովիվ Տեր Վիրապ քահանա Ղազարյանը: Վերջինս ներկաներին փոխանցեց Վիրահայոց թեմի առաջնորդ Գերաշնորհ Տեր Վազգեն եպիսկոպոս Միրզախանյանի օրհնությունը և շնորհավորանքները, նաև գնահատանքը վիրահայ ստեղծագործական միտքը համախմբող «Վերնատուն» միության գործունեությանը: Արժանապատիվ Տեր հայրը կարևորելով ընթերցասիրության դերն ու նշանակությունը անհատի կայացման գործում, մաղթեց գեղարվեստական խոսքով ներշնչել գեղեցիկը, բացահայտել վատը, շարունակել ազգասիրական, հայրենասիրական ու դաստիարակչական աշխատանքը: